વિક્રમ સવંત ૨૦૭૫ સાધારણ નામના સવંત્સરનો પ્રારંભ ગુરુવારે તા.૮/૧૧/૨૦૧૮થી થશે. નવા વર્ષના દિવસે ગોવધનપુજા અન્નકુટ તથા ચોપડામાં મિતી દિવાર નાખવા માટે નવા વ્યાપારના પ્રારંભ માટે શુભ દિવસ છે. નવા વર્ષના દિવસે ગોવર્ધન પુજાનું મહત્વ વધારે છે. આ દિવસે શ્રીકૃષ્ણ ભગવાને ઈન્દ્રનો ગર્વ ઉતારવા ગોકુલવાસીઓ સાથે ગોવર્ધનપુજાની શરૂઆત કરી હતી. આ દિવસે ભગવાનને અન્નકુટ પણ ધરવામાં આવે છે તે ઉપરાંત આ દિવસે બલિપુજાનું પણ મહત્વ છે.